Diari Oficial de la Generalitat Valenciana


Sumari del DOGV 9902, del 26-07-2024 (2024/7464)

RESOLUCIÓ de 19 de juliol de 2024, de la Universitat de València, per la qual es convoca l'oferta pública de diferents places d'aquest organisme amb contracte laboral a càrrec de diverses línies d’investigació.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9902

Data del DOGV
:   26-07-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/7464

CVE
:   AJOR-O-2994-3127

Data del document
:   19-07-2024

Organisme emissor
:   Universitat de València

Tipus de document
:   Resolució

El Rectorat de la Universitat de València, fent ús de les atribucions que li concedeix l'article 50, en relació amb l'article 3.2 de la Llei orgànica 2/2023, de 22 de març, del sistema universitari, resol:

Convocar l'oferta pública de diferents places d'aquest organisme amb contracte laboral a càrrec de diverses línies d’investigació, segons figura als annexos d'aquesta resolució, d'acord amb les bases següents:

*Primera. Normes generals*

1.1 Aquesta oferta té per objecte la selecció de personal per a cobrir diversos llocs de personal laboral per a les línies d’investigació mitjançant el sistema de concurs.

1.2 D'acord amb el que estableix l'article 89 de la Llei orgànica 2/2023, de 22 de març, del sistema universitari, la realització d’aquest procés selectiu s'ha d'ajustar al que disposa la citada llei i la normativa de desenvolupament.

També hi és aplicable la normativa específica universitària recollida en la Llei orgànica del sistema universitari, la Llei de la ciència i els Estatuts de la Universitat de València, així com en les bases d'aquesta convocatòria.

1.3 El procés selectiu que es realitze en les convocatòries té lloc mitjançant un concurs que consisteix en la valoració dels mèrits i, si és el cas, la realització d'una entrevista.

1.4 L'adjudicació del lloc a les persones aspirants que superen aquests processos selectius s'efectua d'acord amb l'ordre de puntuació obtinguda, sempre que reunisquen els requisits exigits a l'annex corresponent de la convocatòria.

1.5 Aquesta convocatòria es publica en el *Diari Oficial de la Generalitat Valenciana*  (DOGV), en el tauler oficial d’anuncis <https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València, i en la pàgina web del Servei de Recursos Humans (PAS), Secció de PAS Investigació <https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>.

La publicació en el DOGV es pren com a referència a l'efecte del còmput de terminis per a la presentació de sol·licituds de participació.

La resta de les publicacions que es deriven dels actes integrants del procés selectiu es publiquen en el tauler d'anuncis oficial i en la pàgina web del Servei de Recursos Humans (PAS), Secció Investigació.

*Segona. Requisits generals de les persones aspirants*

Per a ser admesos, les persones aspirants han de reunir els requisits següents:

2.1 Tenir la nacionalitat espanyola o tenir la nacionalitat d'un país membre, o ser de qualsevol dels estats en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta legislació és definida en el Tractat constitutiu de la Unió Europea. En aquest darrer cas, han de presentar el resguard d'haver sol·licitat la targeta de residència comunitària.

Així mateix, s’hi poden presentar persones aspirants amb nacionalitat diferent a la que s’ha esmentat en el paràgraf anterior. En aquest cas, és necessari complir els requisits que estableix la normativa vigent. Qui obtinga l'adjudicació del lloc de treball que s’ofereix ha d'acreditar almenys el permís de treball i de residència en el moment de la contractació.

2.2 Tenir complerts almenys dieciséis anys el dia en què acaba el termini de presentació de sol·licituds.

2.3 Posseir les titulacions acadèmiques que figuren a l'annex corresponent de les convocatòries, o estar en condicions d'obtenir el títol corresponent en la data en què acaba el termini de presentació de sol·licituds.

En el cas de titulacions obtingudes a l'estranger, s’ha d'estar en possessió de la credencial que n’acredita l’homologació o declaració d'equivalència a Espanya, una fotocòpia de la qual ha d'acompanyar la sol·licitud. Si encara no estan homologades ni se n'ha declarat l'equivalència, es pot substituir aquest requisit per l'acreditació d'haver iniciat la tramitació per a la seua homologació, declaració d'equivalència o reconeixement. El contracte es rescindirà si l'autoritat acadèmica competent denega l'homologació. S’ha d’entendre que hi ha denegació quan l’homologació està condiciona al compliment de determinats requisits, mentre que no es complisquen.

2.4 Si s'exigeix com a requisit un nivell d'idioma, s'utilitza per a la seua avaluació la taula d'equivalències d'acreditació de L2 de la UV

<https://www.uv.es/pasinvest/web/escrits-per-a-penjar-en-la-web/Taula-equivalencies-llengues-UV.pdf>, aprovada per Acord del Consell de Govern de 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.

2.5 No patir malaltia ni estar afectat per limitació física o psíquica que siga incompatible amb l'exercici de les corresponents funcions.

2.6 No estar inhabilitat per a l'exercici de funcions públiques, o no haver-estat separat mitjançant expedient disciplinari de qualsevol administració o treball públic. En el cas de persones aspirants de nacionalitat no espanyola, han d'acreditar igualment que no estan sotmesos a sanció disciplinària o condemna penal que els impedisca l'accés a la funció pública. Si no tenen aquesta acreditació, han de presentar una còpia de la sol·licitud d'emissió, sense perjudici de la declaració jurada per part de les persones interessades.

Tots aquests requisits s’han de reunir en el moment en què acaba el termini de presentació de sol·licituds i s’han de mantenir durant el procés selectiu.

Les persones aspirants són responsables de la veracitat de totes les dades que facen constar en la sol·licitud i en la documentació aportada. En cas de falsedat, se’ls pot exigir la responsabilitat corresponent, sense perjudici, si escau, de la seua exclusió del procés selectiu.

*Tercera. Sol·licituds*

3.1 Les persones interessades han de reunir els requisits assenyalats en l'annex de la convocatòria corresponent que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament a través de la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de PAS investigació

<https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>, a partir de la publicació d'aquesta resolució en el DOGV.

Per a emplenar la sol·licitud, la Universitat té a disposició de les persones una guia a la qual es pot accedir a través de l’enllaç:

<https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/guia-presentacio-sol-licituds-1286178596863.html>.

Si alguna persona té dificultats a l’hora de realitzar la tramitació electrònica, pot accedir a l'eina de suport TIC de la Universitat de València a través del següent enllaç:

<https://www.uv.es/seu-electronica/ca/incidencies-comunicacions/incidencies-comunicacions.html>. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS, a través del següent enllaç:

<https://tiqueting.uv.es/create-ticket?goto=form&organization=30&department=48&team=327&ticket_type=439&type=both>.

3.2 El termini de presentació de les sol·licituds és de deu dies hàbils, comptadors a partir de l’endemà hàbil de la publicació d'aquesta resolució en el *Diari Oficial de la Generalitat Valenciana*  (DOGV).

*Quarta. Documentació que cal adjuntar electrònicament*

En el formulari electrònic es requereix que s'adjunte diversa documentació, preferentment en format pdf. Aquesta documentació s’ha d'inserir en les pestanyes i en l'espai reservat per a això. S’ha de fer de la següent manera:

4.1 En la pestanya quarta s’ha d’inserir el document pdf del títol acadèmic o resguard d'haver abonat els drets d'expedició. En cas de titulacions estrangeres, cal acreditar-ne l'homologació o equivalència corresponent o haver iniciat els tràmits per aconseguir-la.

També s'hi ha d’inserir en aquesta mateixa pestanya la resta de documents pdf que acrediten qualsevol altre requisit que s'exigisca en la convocatòria.

4.2 En la pestanya cinquena s’ha d’inserir el document pdf del DNI, passaport o NIE, aquests dos últims documents només si la persona que es presenta no té la nacionalitat espanyola.

4.3 També s'hi ha d’inserir el *curriculum vitae*  en un document pdf, o un zip. Es pot fer servir el model establert en aquest enllaç:

<https://www.uv.es/uvweb/servei-recursos-humans-pas/ca/personal-investigacio/guia-presentacio-sol-licituds/model-curriculum-vitae-1286178597054.html>

No és necessari que els documents adjuntats estiguen degudament acreditats en aquest moment del procediment; n’hi ha prou amb la declaració jurada de la persona interessada sobre l'autenticitat de tot el que s'ha dit en la sol·licitud i en els documents annexats, sense perjudici que en qualsevol moment la comissió o la Universitat puga requerir a les persones aspirants perquè acrediten la veracitat de les circumstàncies i documents aportats i que hagen sigut objecte de valoració.

*Quinta. Sistema selectiu*

5.1 El procés selectiu consta d’un concurs que consisteix en la valoració dels mèrits curriculars de les persones aspirants per la comissió avaluadora i, si és el cas, de la realització d'una entrevista.

Els mèrits es valoren d'acord amb el barem que figura en l'annex de la convocatòria que se sol·licita. Els mèrits que no s'hagen justificat documentalment dins del termini de presentació d'instàncies, no seran tinguts en compte en la resolució del concurs.

5.2 La comissió pot, si ho considera oportú, realitzar una entrevista a les persones aspirants. El nombre de persones que passen a la fase d'entrevista es determina per criteri de la comissió avaluadora.

5.3 Finalitzat el procés selectiu, la baremació de les persones aspirants i la proposta de contractació i de formació de la borsa es publica en el tauler oficial d’anuncis

<https://webges.uv.es/uvTaeWeb/CambiarLenguajeDoAction.do?idioma=va&servicioNavegacion=-1&grupoNavegacion=-1>  de la Universitat de València i en la pàgina web

<https://www.uv.es/uvweb/servei-recursos-humans-pas/ca/personal-investigacio/convocatories/introduccio-1285931138641.html>

5.4 L'adjudicació dels llocs convocats es fa per resolució de la Gerència, que es publica igualment en el tauler d'anuncis i en la pàgina web esmentats en el punt 5.3. d'aquesta base.

5.5 La comissió avaluadora pot declarar desert el procediment de selecció en cas que, després de la valoració dels mèrits i, si s’escau, la realització de l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats de la línia d’investigació.

5.6 Les borses de treball que deriven d'aquests processos selectius romandran vigents mentre dure la línia d’investigació per al qual van ser convocats. Les crides a les persones aspirants es fa per l'ordre de la borsa.

*Sisena. Comissió avaluadora*

6.1 La comissió avaluadora és la que figura en l'annex de la convocatòria corresponent.

6.2 És aplicable als membres d'aquesta comissió el que disposa l'Acord del Consell de Govern de la Universitat de València (ACGUV/303/2021) que aprova el full de ruta sobre les mesures d'integritat pública, la prevenció i la lluita contra el frau, la corrupció i els conflictes d'interès.

A aquest efecte, els seus membres han d'emplenar la corresponent declaració d'absència de conflicte d'interessos (DACI), que s’ha d’adjuntar a l'acta de constitució de la comissió i que forma part de l'expedient administratiu. N’hi ha un model normalitzat per la Universitat en la següent pàgina web:

<https://www.uv.es/uvweb/servei-recursos-humans-pas/ca/personal-investigacio/gestio-interna-noves-contractacions/dacis-1286158520581.html>.

6.3 La comissió és l’encarregada de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.

6.4 El procediment d'actuació de la comissió s'ha d’ajustar en cada moment al que disposa la Llei 40/2015, d'1 d'octubre, de règim jurídic del sector públic.

6.5 Per a les comunicacions i qualsevol problema que puga sorgir, la comissió avaluadora té la seu en el lloc que s’indica en l'annex corresponent a la convocatòria que se sol·licita.

*Setena. Contractació*

7.1 Una vegada hagen acabat els processos selectius derivats d'aquesta convocatòria, els contractes es formalitzen per escrit, per a la qual cosa es fa servir la modalitat contractual més adequada a l'objecte d'aquest entre les que estiguen vigents en el moment d'aquesta formalització.

7.2 La data d'inici és la que està fixada en la proposta de contractació, en funció de les necessitats de la línia d’investigació i sempre que siga viable administrativament.

7.3 La finalització dels contractes pot ser deguda a qualsevol de les causes previstes en l'Estatut dels Treballadors, o en la resta de legislació aplicable, i també les que es consignen en el contracte, entre les quals s'han d’establir les següents:

7.3.1 Acabament o esgotament de la consignació pressupostària.

7.3.2 Acabament de les tasques consignades al lloc de l'empleat o empleada dins .

7.3.3 Acabament del projecte.

*Vuitena. Informació sobre les dades recollides*

8.1 La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats objecte de la convocatòria, així com, en el seu cas, la posterior gestió de personal, de conformitat amb el que disposa la normativa de protecció de dades vigent.

Part de les dades poden ser publicats en el tauler oficial de la Universitat de València i en la pàgina web de la Secció de Gestió de la Investigació. A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s’escau.

8.2 Les persones que desitgen accedir a l'expedient del procés selectiu i consultar dades d'altres persones aspirants, ho han de sol·licitar prèviament a la comissió avaluadora o al Servei de RRHH (PAS), Secció de PAS-Invest.

En aquesta sol·licitud s’han de comprometen a mantenir el deure de confidencialitat de les dades i a guardar-ne l'oportuna reserva, i només poden fer ús d’aquesta informació a l'efecte d'argumentar o plantejar una possible reclamació o al·legació.

L'ús o divulgació d'aquestes dades fora dels casos esmentats pot implicar l'exigència de responsabilitats de conformitat amb la legislació vigent.

8.3 Per a més informació sobre el tractament de les dades, es pot accedir al següent enllaç:

<https://www.uv.es/pasinvest/web/escrits-per-a-penjar-en-la-web/guia-presentacio-solicit/Proteccio-Datos-UV-val.pdf>

*Novena. Clàusula d'idioma*

El text íntegre d'aquesta resolució, així com els documents inclosos com a annexos, han estat redactats en els idiomes anglès, valencià i castellà, considerant-se les tres versions com a oficials, si bé es fixa com a prioritària per interpretar-la en cas de discrepància la versió en castellà.

*Dècima. Recursos*

Contra aquesta resolució, que exhaureix la via administrativa, es pot interposar potestativament un recurs de reposició, davant el mateix òrgan que l’ha dictada, dins del termini d'un mes comptador a partir de l'endemà de la seua notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la seua notificació.

Contra els actes de la comissió avaluadora, es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.

Així mateix, l'Administració, si s’escau, pot revisar les resolucions del tribunal d'acord amb l'esmentada norma.

ANNEX I

*Projecte: «Mantenimiento evolutivo, adaptativo y correctivo del cuadro de mandos de la AEPD. CPI-24-357», a càrrec de la línia d’investigació: «Mantenimiento evolutivo, adaptativo y correctivo del cuadro de mandos de la AEPD».*

Oferta pública d’un lloc de treball d’investigador/a no doctor/a.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a no doctor/a.

Grup: A.

Subgrup: A1.

1.2. Jornada de treball: 20 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps parcial, és de 943,50 euros (12 pagues).

1.4. Funcions i tasques que s’han de desenvolupar:

– Revisar les fonts de dades dels sistemes de l’agència.

– Col·laborar en el desenvolupament de quadres de comandament.

– Analitzar les sèries temporals dels procediments de l’AEPD per detectar comportaments ineficients.

– Aplicar tècniques de matching learning per a l’anàlisi automàtica de les dades.

1.5. Objecte i període: col·laborar amb l’equip de treball responsable del manteniment evolutiu i adaptatiu dels quadres de comandament de l’AEPD.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.6. Requisits:

1.6.1. Titulació: grau en Matemàtiques, o titulació equivalent.

Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de trenta dies des de la data d'obtenció de l'esmentat títol.

1.6.2. Anglès: Certificat nivell B2, o titulació equivalent.

2. Barem

2.1. Mèrits preferents:

2.1.1. Nota mitjana de l'expedient acadèmic dels estudis de llicenciatura, Arquitectura, Enginyeria, grau, diplomatura, Arquitectura Tècnica o Enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.

2.1.2. Beca de col·laboració del Ministeri d'Educació: 0,05 punts.

2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.

2.1.4. Publicacions científiques relacionades amb l'objecte del contracte (fins a un màxim d’1,70 punts):

5.4.4.0. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la comissió d'investigació: 0,5 punts.

2.7.5.8. Per cada publicació en revistes científiques no relacionades en les llistes esmentades en el punt anterior: 0,25 punts.

9.2.8.6. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.

2.2. Altres mèrits preferents relacionats amb l'objecte del contracte (fins a un màxim de 3 punts).

– Experiència en el desenvolupament de models d’aprenentatge automàtic (maching learning) aplicat a processos de Teledetecció.

– Experiència en l’anàlisi de sèries temporals amb mètodes estadístics i tècniques d’inteligència artificial.

– Coneixement de la biblioteca Neo4j per a l’anàlisi i la representació gràfica de dades.

La comissió pot acordar la realització d'una entrevista a fi de concretar millor la valoració dels mèrits preferents.

3. Comissió avaluadora titular

President: Rafael Javier Martinez Dura, professor del Departament d’Informàtica.

Vocal 1: Juan Jose Martinez Dura, professor del Departament d’Informàtica.

Vocal 2: Jaume Segura Garcia, professor del Departament d’Informàtica.

Vocal 3: Silvia Casans Berga, professora del Departament d’Enginyeria Electrònica.

Secretària: Carmen Botella Mascarell, professora del Departament d’Informàtica.

4. Comissió avaluadora suplent

President: Ramon Vicente Cirilo Gimeno, professor del Departament d’Informàtica.

Vocal 1: Javier Martinez Plume, professor del Departament d’Informàtica.

Vocal 2: Abilio Candido Reig Escriva, professor del Departament d’Enginyeria Electrònica.

Vocal 3: Asuncion Edith Navarro Anton, professora del Departament d’Enginyeria Electrònica.

Secretària: Esther de Ves Cuenca, professora del Departament d’Informàtica.

Per a les comunicacions i qualsevol problema que puga sorgir, la comissió avaluadora té la seu en l’Institut Universitari d’Investigació de Robòtica i Tecnologies de la Informació i les Comunicacions (IRTIC), de la Universitat de València.

ANNEX II

*Projecte: «Óptica Planar con Metamateriales basados en Óxidos: Crecimiento cristalino y caracterización estructural y morfológica. CPI-24-363». Cofinançat per l'Agència Estatal d'Investigació – AEI –, pel Ministeri de Ciència, Innovació i Universitats i per la «Unió Europea – NextGenerationEU» – Pla de recuperació, transformació i resiliència, a càrrec de la línia d’investigació: «Óptica Planar con Metamateriales basados en Óxidos: Crecimiento cristalino y caracterización estructural y morfológica».*

Oferta pública d’un lloc de treball d’investigador/a no doctor/a.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a no doctor/a.

Grup: A.

Subgrup: A1.

1.2. Jornada de treball: 35 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.651,13 euros (12 pagues).

1.4. Funcions i tasques que s’han de desenvolupar:

– Realització d'experiments de creixement d'òxids semiconductors transparents i materials relacionats mitjançant tècniques CVD.

– Col·laboració en la instal·lació d'un sistema CVD vertical.

– Participació en la caracterització estructural i morfològica de les mostres.

1.5. Objecte i període: investigació en creixement cristal·lí i caracterització de semiconductors.

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.6. Requisits:

1.6.1. Titulació: grau en Física, o en Química, o en Enginyeria de Materials, o titulació equivalent.

Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de trenta dies des de la data d'obtenció de l'esmentat títol.

2. Barem

2.1. Mèrits preferents:

2.1.1. Nota mitjana de l'expedient acadèmic dels estudis de llicenciatura, Arquitectura, Enginyeria, grau, diplomatura, Arquitectura Tècnica o Enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.

2.1.2. Beca de col·laboració del Ministeri d'Educació: 0,05 punts.

2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.

2.1.4. Publicacions científiques relacionades amb l'objecte del contracte (fins a un màxim d’1,70 punts):

0.5.7.1. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la comissió d'investigació: 0,5 punts.

6.7.6.0. Per cada publicació en revistes científiques no relacionades en les llistes esmentades en el punt anterior: 0,25 punts.

4.2.5.2. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.

2.2. Altres mèrits preferents relacionats amb l'objecte del contracte (fins a un màxim de 3 punts).

Experiència i/o coneixement en:

– Creixement cristal·lí de semiconductors per tècniques CVD.

– Gestió de compres en el marc administratiu de la Universitat.

– Caracterització estructural i morfològica de mostres semiconductors.

La comissió pot acordar la realització d'una entrevista a fi de concretar millor la valoració dels mèrits preferents.

3. Comissió avaluadora titular

President: Juan Francisco Sanchez Royo, professor del Departament de Física Aplicada i Electromagnetisme.

Vocal 1: Vicente Muñoz Sanjose, professor del Departament de Física Aplicada i Electromagnetisme.

Vocal 2: Antonio Baeza Manzanares, professor del Departament de Matemàtiques.

Vocal 3: M. del Carmen Martinez Tomas, professora del Departament de Física Aplicada i Electromagnetisme.

Secretària: M. Victoria Castillo Gimenez, professora del Departament de Física Atòmica, Molecular i Nuclear.

4. Comissió avaluadora suplent

Presidenta: Ana Cros Stotter, professora del Departament de Física Aplicada i Electromagnetisme.

Vocal 1: Nuria Garro Martinez, professora del Departament de Física Aplicada i Electromagnetisme.

Vocal 2: Francisco Javier Garcia Haro, professor del Departament de Física de la Terra i Termodinàmica.

Vocal 3: Gabriela Alejandra Barenboim Szuchman, professora del Departament de Física Teòrica.

Secretari: Domingo Martinez Garcia, professor del Departament de Física Aplicada i Electromagnetisme.

Per a les comunicacions i qualsevol problema que puga sorgir, la comissió avaluadora té la seu en el Departament de Física Aplicada i Electromagnetisme de la Facultat de Física, de la Universitat de València.

*ANNEX III*

*Projecte: «Consumers’ understanding of eating sustainably (CUES). CPI-24-376», a càrrec de la línia d’investigació: «Consumers’ understanding of eating sustainably (CUES)».*

Oferta pública d’un lloc de treball d’investigador/a no doctor/a.

1. Condicions generals del lloc de treball que s’ofereix

1.1. Denominació i classificació del lloc de treball:

Investigador/a no doctor/a.

Grup: A.

Subgrup: A1.

1.2. Jornada de treball: 35 hores setmanals.

1.3. Dotació de l'ajuda: es destina a finançar, entre altres conceptes, la retribució. La retribució bruta mensual, a temps complet, és de 1.651,13 euros (12 pagues).

1.4. Funcions i tasques que s’han de desenvolupar:

– Maneig de fonts bibliogràfiques per a elaboració de marcs teòrics i anàlisis bibliomètriques (en anglès).

– Maneig de tècniques de recollida d’informació (qüestionari, xarxes socials, dinàmiques de grup...).

– Maneig d’eines d’anàlisi de dades avançades (per exemple, l’Excel i l’SPSS).

– Anàlisi de resultats i elaboració d’informes amb conclusions i implicacions de gestió (en anglès).

– Elaboració d’articles científics que puguen conformar una tesi doctoral.

– Participació en congressos científics i altres activitats d’investigació nacionals i internacionals.

– Estades investigadores si escau.

– Participació en tasques de divulgació de la ciència.

– Participació en tasques de difusió dels progressos del projecte.

1.5. Objecte i període: investigar com promoure un comportament sostenible entre els consumidors (alimentació).

El contracte està determinat per la durada de la línia d’investigació i la disponibilitat pressupostària.

Una vegada finalitzada la durada d’aquest primer projecte o la seua disponibilitat pressupostària, la persona a qui se li adjudique la plaça es podrà incorporar a altres projectes pertanyents a la mateixa línia d’investigació finançada.

1.6. Requisits:

1.6.1. Titulació: grau/llicenciatura en Màrqueting i Investigació de Mercats, o en Màrqueting, o en Administració i Direcció d’Empreses (ADE), o en Investigació i Tècniques de Mercat, o en Ciències Econòmiques, o en Ciències Empresarials, o titulació equivalent.

Segons l'article 9 del Reglament del personal investigador de la Universitat de València, l'obtenció del títol de doctor determina l'extinció del contracte en el termini de trenta dies des de la data d'obtenció de l'esmentat títol.

2. Barem

2.1. Mèrits preferents:

2.1.1. Nota mitjana de l'expedient acadèmic dels estudis de llicenciatura, Arquitectura, Enginyeria, grau, diplomatura, Arquitectura Tècnica o Enginyeria tècnica, en base 10, calculada, d'acord amb el Reial decret 1125/2003, de 5 de setembre, pel qual s'estableix el sistema europeu de crèdits i el sistema de qualificacions en les titulacions amb caràcter oficial, sobre la totalitat dels crèdits avaluats del primer i del segon cicle.

2.1.2. Beca de col·laboració del Ministeri d'Educació: 0,05 punts.

2.1.3. Premi extraordinari de diplomatura, llicenciatura, grau o màster. Per l'obtenció de qualsevol d'aquests premis s'assigna un únic valor de 0,25 punts.

2.1.4. Publicacions científiques relacionades amb l'objecte del contracte (fins a un màxim d’1,70 punts):

6.7.6.5. Per cada publicació en una revista relacionada a l'Index Citation, o, en el cas de les Ciències Socials i Humanitats, en una revista considerada com a equivalent per la comissió d'investigació: 0,5 punts.

6.7.6.8. Per cada publicació en revistes científiques no relacionades en les llistes esmentades en el punt anterior: 0,25 punts.

6.3.0.3. Per cada participació en congressos o altres reunions científiques, amb caràcter nacional o internacional, mitjançant comunicació, ponència o pòster: 0,05 punts.

2.2. Altres mèrits preferents relacionats amb l'objecte del contracte (fins a un màxim de 3 punts).

– Màster Universitari en Anàlisi de Dades, Intel·ligència de Negocis, Ciència de Dades o equivalent.

– Obtenció de beques diferents de la del Ministeri.

– Experiència prèvia de R+D+i a l’àmbit del màrqueting i la ciència de dades.

– Experiència laboral afí a la temàtica del projecte.

– Coneixements acreditats d’idiomes, prioritat anglès.

La comissió pot acordar la realització d'una entrevista a fi de concretar millor la valoració dels mèrits preferents.

3. Comissió avaluadora titular

President: Marcelo Royo Vela, professor del Departament de Comercialització i Investigació de Mercats.

Vocal 1: Natalia Melania Vila Lopez, professora del Departament de Comercialització i Investigació de Mercats.

Vocal 2: Marta Frasquet del Toro, professora del Departament de Comercialització i Investigació de Mercats.

Vocal 3: Maria Haydee Calderon Garcia, professora del Departament de Comercialització i Investigació de Mercats.

Secretari: Joan Ramon Sanchis Palacio, professor del Departament de Direcció d’Empreses «Juan José Renau Piqueras».

4. Comissió avaluadora suplent

President: Francisco Sarabia Sanchez, investigador de la Univesitat Miguel Hernández.

Vocal 1: Carla Ruiz Mafe, professora del Departament de Comercialització i Investigació de Mercats.

Vocal 2: Cristina Villar Garcia, professora del Departament de Direcció d’Empreses «Juan José Renau Piqueras».

Vocal 3: Ana Rosa Gomez Calvet, professora del Departament de Finances Empresarials.

Secretari: Gregorio Labatut Serer, professor del Departament de Comptabilitat.

Per a les comunicacions i qualsevol problema que puga sorgir, la comissió avaluadora té la seu en el Departament de Comercialització i Investigació de Mercats de la Facutat d’Economia, de la Universitat de València.

  

València, 19 de juliol de 2024

(p. d., R 20.05.2022; DOGV 30.05.2022)

Juan Vicente Climent Espí

Gerent de la Universitat de València